Централон Африкæйы Республикæ
Централон Африкæйы Республикæ (ЦАР) (, ) у Централон Африкæйы паддзахад, æнæ денджызмæ бацæуæн. Йæ сыхаг бæстæтæ сты Судан, Демократон Республикæ Конго, Республикæ Конго, Камерун æмæ Чад. Дунейы мæгуырдæр паддзахæдтæй иу.

Республикæйы цæрынц 4,4 милуан адæймаджы бæрц. Сæ нымæцмæ 1,5% æфты алы аз дæр. Астæуккаг царды дæргъ у æрмæст 44 азы.

Паддзахады бындуæвæрæгыл нымад у Бартелеми Богандæ. Фыццаг президент уыд Давид Дако. Дакойы йæ бынатæй рацух кодта Жан-Бедель Бокассæ, дунейы историйы зындгонддæр диктатортæй иу. Суанг йæ фыдгулты дзидза дæр хордта. Бокассæйы аппæрстой францаг десантæгтæ 1979 азы сентябры.